**Ministru kabineta noteikumu projekta**

„**Grozījumi Ministru kabineta 2009. gada 27. oktobra noteikumos Nr. 1227 „Noteikumi par regulējamiem sabiedrisko pakalpojumu veidiem””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar likuma „Par sabiedrisko pakalpojumu regulatoriem” (turpmāk - Likums) 2. panta ceturto daļu, to sabiedrisko pakalpojumu veidus, kuru sniegšanu nepieciešams regulēt regulējamās nozarēs, nosaka Ministru kabinets.2016. gada 22. jūnijā stājās spēkā likums „Grozījumi Elektroenerģijas tirgus likumā”, kas nosaka pieprasījuma reakcijas pakalpojumu kā vienu no regulējamo sabiedrisko pakalpojuma veidiem elektroenerģijas apgādes jomā.2016. gada 1. janvārī stājās spēkā Ūdenssaimniecības pakalpojumu likums, kurš noteic terminu „sabiedriskie ūdenssaimniecības pakalpojumi”, kurā ir ietverti sabiedrisko ūdenssaimniecības pakalpojumu veidi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar likuma „Grozījumi Elektroenerģijas tirgus likumā” 59. pantu Ministru kabinetam līdz 2017. gada 1. septembrim ir jāizdod grozījumi Ministru kabineta 2009. gada 27. oktobra noteikumos Nr. 1227 „Noteikumi par regulējamiem sabiedrisko pakalpojumu veidiem” par pieprasījuma reakcijas pakalpojumu iekļaušanu regulējamo sabiedrisko pakalpojumu veidos.Saskaņā ar Ūdenssaimniecības pakalpojumu likuma 1. panta 9. punktā ietverto terminu „sabiedriskie ūdenssaimniecības pakalpojumi”, nepieciešams veikt grozījumu Ministru kabineta 2009. gada 27. oktobra noteikumu Nr. 1227 „Noteikumi par regulējamiem sabiedrisko pakalpojumu veidiem” 9. punktā, precizējot sabiedriskos ūdenssaimniecības pakalpojumu veidus atbilstoši Ūdenssaimniecības pakalpojumu likumā noteiktajam. |
| 3. | Projekta izstrādē iesaistītās institūcijas | Sabiedrisko pakalpojumu regulēšanas komisija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Agregatori – komersanti, kuru komercdarbība ir pieprasījuma reakcijas pakalpojuma nodrošināšana un kuru darbība tiek regulēta saskaņā ar Elektroenerģijas tirgus likumu.Sabiedrisko ūdenssaimniecības pakalpojumu sniedzēji (komersanti vai pašvaldības), kuras sniedz sabiedriskos ūdenssaimniecības pakalpojumus un kuru darbība sabiedrisko pakalpojumu sniegšanā tiek regulēta saskaņā ar Ūdenssaimniecības pakalpojumu likumu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav |
| 3. | Cita informācija | Nav |

 Anotācijas III, IV, V, VI sadaļa – projekts šīs jomas neskar.

Vides aizsardzības un

reģionālās attīstības ministrs K.Gerhards

Vīza:

Valsts sekretāra p.i.,

Valsts sekretāra vietnieks E.Beļskis

12.07.2016 10:46

391

I.Jakovļeva, 67097440

ieva.jakovleva@varam.gov.lv